
Acasă > Analize > Sorin Lavric (AUR): Teologul de geniu și fariseul masoretic 


În 1942 doi tineri cărturari, unul teolog și altul filosof, intrau într-o polemică al cărei 
deznodământ avea să-i consacre pe amândoi: Dumitru Stăniloae și Lucian Blaga. Miezul 
controversei era sistemul lui Blaga, pe care Stăniloae îl socotea eretic. Nu contează clenciul 
de idei, ci că se întâlneau două figuri de înaltă ţinută intelectuală. Concluzie: doi oameni de 
spirit se recunoșteau reciproc prin anvergura fiecăruia, afirmă senatorul AUR Sorin Lavric. 
Ce se întâmplă astăzi? În locul lui Blaga, un fariseu filistin, Alexandru Florian, o poamă 
încrâncenată căzută din pomul marxismului masoretic, îi contestă lui Dumitru Stăniloae 
putinţa harică de a fi canonizat. A-i tăgădui celui mai mare teolog român, Dumitru Stăniloae 
(și când spun asta nu o fac din simpatie, caci pentru mine Nichifor Crainic e unic), 
indreptätirea de a fi în rândul Sinaxarului dovedește incultură teologică, răzbunare 
ideologică și ranchiună caiafică. Reacţia Bisericii Ortodoxe, de a-i da lui Alexandru Florian un 
răspuns în duhul blândetii și cu discernământului stihiilor, dovedește măsură şi cumpătare 
inspirată de credinţa în viața de dincolo. 

De unde contrastul? Dacă în perioada interbelică Blaga, un uriaș filozof român, a intrat în 
polemică cu Stăniloae, astăzi cine intră în ceartă cu același teolog român? Alexandru 
Florian, un ipochimen infim, un vid intelectual a cărui singura ispravă e că spurcă toate 
spiritele de dreapta din interbelic. Acest plastron masoretic are obrăznicia de a contesta 
rangul unui uriaș teolog. Vor urma: Cioran, Noica, Eliade, Ianolide, apoi, prin ricoşeu, 
Hașdeu, Paulescu şi, în final, Eminescu. Dar înainte de ei vor fi ponegriti Ilie Lăcătușu, 
Arsenie Boca, Arsenie Papacioc și alte sute după ei. Si vă întreb: cât vom mai răbda ca un 
pigmeu filistin, răzbunător şi insufletit de o ură cronică față de români, să ne spurce valorile 
spirituale? Același nimeni îi vânează și pe Vulcănescu, Manoilescu, P.P.Panaitescu, Gyr, 
Gafencu. 

